ຕະຫຼາດຮຸ້ນ ຕົກລາຄາ ຫຼັງຈາກປະທານາທິບໍດີ ຍົກເລີກການເຈລະຈາ ກັບສະພາຕໍ່າ
ການສັ່ງໃຫ້ຢຸດເຈລະຈາ ກັບພັກເດໂມແຄຣັດ ຂອງປະທານາທິບໍດີດໍໂນລ ທຣໍາ ກ່ຽວກັບຮ່າງກົດໝາຍກະຕຸ້ນເສດຖະກິດໄວຣັສໂຄໂຣນາ ໄດ້ເຮັດໃຫ້ຕະຫຼາດຮຸ້ນ ຕົກລາຄາຢູ່ຕະຫຼາດຮຸ້ນ Wall Street ທີ່ນະຄອນິວຢອກ. 
ຮຸ້ນໄດ້ຕົກລາຄາຢ່າງກະທັນຫັນ ຢູ່ທີ່ຕະຫຼາດຮຸ້ນ Wall Street ໃນຕອນບ່າຍ ວັນອັງຄານວານນີ້ ຫຼັງຈາກປະທານາທິບໍດີດໍໂນລ ທຣໍາ ໄດ້ສັ່ງໃຫ້ຢຸດການເຈລະຈາກັບພັກເດໂມແຄຣັດ ກ່ຽວກັບຮ່າງກົດໝາຍກະຕຸ້ນເສດຖະກິດໄວຣັສໂຄໂຣນາ ໄປຈົນເທົ່າຫຼັງຈາກການເລືອກຕັ້ງແລ້ວ ອີງຕາມລາຍງານຂອງອົງການຂ່າວເອພີ ດັດຊະນີຮຸ້ນ S&P ຕົກລາຄາ 1 3 ເປີເຊັນ ຫຼັງຈາກທ່ານທຣໍາໄດ້ອອກຄໍາສັ່ງ ຂອງທ່ານດ້ວຍການສົ່ງຂໍ້ຄວາມທາງທວິດ ດັດຊະນີດັ່ງກ່າວມີລາຄາສູງຂຶ້ນເຖິງ 0 7 ເປີເຊັນ ກ່ອນປະທານາທິບໍດີໄດ້ປະກາດຄຳສັ່ງ ປະມານນຶ່ງຊົ່ວໂມງກ່ອນ ທີ່ຕະຫຼາດຮຸ້ນຈະປິດ ໃນການສົ່ງຂໍ້ຄວາມທາງທວິດຫຼາຍໆຄັ້ງກ່ຽວກັບການເຈລະຈາລະຫວ່າງທຳນຽບ ຂາວ ແລະປະທານສະພາຕໍ່າ ທ່ານນາງແນນຊີ ເພໂລຊີນັ້ນ ທ່່ານທຣໍາກ່າວວ່າ “ຂ້າພະເຈົ້າໄດ້ສັ່ງ ບັນດາຜູ້ຕາງໜ້າ ໃຫ້ຢຸດເຊົາການເຈລະຈາ ໄປຈົນກວ່າ ຫຼັງ ຈາກການເລືອກຕັ້ງ ໃນເວລາ ທັນທີຫຼັງຈາກທີ່ຂ້າພະເຈົ້າໄດ້ຊະນະແລ້ວ ພວກ ເຮົາຈະຮັບຮອງເອົາຮ່າງກົດໝາຍການກະຕຸ້ນສຳຄັນ ທີ່ເນັ້ນໜັກໃສ່ ບັນດາຊາວ ອາເມຣິກັນທີ່ເຮັດວຽກໜັກ ແລະບັນດາທຸລະກິດຂະໜາດນ້ອຍ ” ທ່ານຍັງກ່າວ ຫາວ່າທ່ານນາງເພໂລຊີ ບໍ່ໄດ້ເຈລະຈາດ້ວຍຄວາມຈິງໃຈ ຄຳເວົ້າຂອງປະທານາທິບໍດີໄດ້ມີຂຶ້ນບໍ່ເທົ່າໃດຊົ່ວໂມງ ຫຼັງຈາກປະທານທະນາ ຄານກາງສະຫະລັດ ທ່ານເຈີໂຣມ ພາແວລ ໄດ້ຮຽກຮ້ອງສະພາໃຫ້ເຂົ້າມາຊ່ວຍ ເຫຼືອເພີ້ມຂຶ້ນໂດຍກ່າວວ່າ ການຊ່ວຍເຫຼືອນ້ອຍນຶ່ງ “ຈະເຮັດໃຫ້ການຟື້ນໂຕຄືນ ຂອງເສດຖະກິດມີຄວາມອ່ອນແອ ສ້າງຄວາມຍາກລໍາບາກໃຫ້ແກ່ຄອບຄົວແລະ ທຸລະກິດຕ່າງໆແບບບໍ່ມີຄວາມຈຳເປັນ ” ການປະກາດຂອງທ່່ານທຣໍາ ໄດ້ເຮັດໃຫ້ຕະຫຼາດຮຸ້ນ Wall Street ໝົດຫວັງ ຕໍ່ການກະຕຸ້ນເສດຖະກິດຮອບໃໝ່ ຊຶ່ງຖືກຜັກດັນໃຫ້ກ້າວໄປສູ່ການຕົກຕໍ່າໂດຍ ການປິດທີ່ພົວພັນກັບການລະບາດຂອງໄວຣັສໂຄໂຣນາທີ່ອາດມາເຖິງໃນບໍ່ຊ້ານີ້ ຄວາມສຳພັນທີ່ຂົມຂື່ນຂອງທັງສອງຝ່າຍ ໄດ້ຂັດຂວາງບໍ່ໃຫ້ມີການປະນີປະນອມ ຕໍ່ການຊ່ວຍເຫຼືອເພີ້ມຂຶ້ນ ລາຍງານກ່ຽວກັບເສດຖະກິດ ໄດ້ເປັນທີ່ປະປົນຫວ່າງ ມໍ່ໆມານີ້ ໃນຂະນະທີ່ຈຳນວນເຂດນຶ່ງໄດ້ສະແດງໃຫ້ເຫັນເຖິງການຊັກຊ້າລົງໃນ ຂະນະທີ່ເງິນຫວ່າງງານ ແລະເງິນກະຕຸ້ນເສດຖະກິດອື່ນໆທີ່ໄດ້ຮັບການອະນຸມັດ ຈາກສະພາ ໃນຕອນຕົ້ນໆນັ້ນໄດ້ໝົດກຳນົດໄປແລ້ວ ດັດຊະນີຮຸ້ນ Dow Jones ໄດ້ຕົກລາຄາ 359 ຈຸດ ຫຼື 1 3 ເປີເຊັນ ເປັນ 27,785 ມາເຖິງເວລາ 3 ໂມງ 19 ນາທີຕອນບ່າຍຂອງເວລາທາງພາກຕາ ເວັນອອກ ດັດຊະນີຮຸ້ນ Nasdaq composite ໄດ້ຕົກລາຄາ 1 4 ເປີເຊັນ ບັນດາຮຸ້ນນ້ອຍແມ່ນຢູ່ໃນທ່າທີທີ່ດີກວ່າໃນຕະຫຼາດທັງໝົດ ດັດຊະນີ Russell 2000 ຂອງຮຸ້ນນ້ອຍມີລາຄາສູງຂຶ້ນ 0 2 ເປີເຊັນ